ھادی مەحموود

ھادی مەحموود ناسراو بە حەمە تاڵبەڤیدیۆ..عەریف حەمەتاڵ کەبابخانەی کردەوە، ماڵپەڕی وێستگە، ١٠ی ئەیلوولی ٢٠١٧ بڵاوکراوەتەوە. (لە ساڵی ١٩٧٠ لە گەڕەکی سابوون کەرانی شاری سلێمانی لەدایکبووە - لە ۲۹ی نیسانی ٢٠٢٣ بەھۆی جەڵدەی دڵەوە کۆچی دوایی کردووە لە تەمەنی ٥٣ ساڵیدا) ئەکتەرێکی کورد بوو و زیاتر لە ڕۆڵی کۆمیدی دەردەکەوت. ناوبانگی ھادی لە درامایی گەردەلوولەوە سەری ھەڵدا کاتێک بە کەسایەتی عەریف حەمە تاڵ دەرکەوت.عەریف حەمە تاڵ لە نواندنەوە بەرەو پێشکەشکاری بەرنامە ، ماڵپەڕی ڕۆژنامەی ھەولێر، ١٧ی کانوونی یەکەمی ٢٠١٨.

 ژیانی ھونەری 
لە ساڵی ١٩٩٧ەوە دەرفەتی بۆ ڕەخساوە بەشداری کاری ھونەریدا بکات، و پاش دەرکەوتنی لە درامای گەردەلوول، و پاشانیش لە درامای پەتریپۆت، بووە ئەستێرەیەکی درەوشاوەی تەلەفزیۆنی کوردیی، و لە ساڵی (٢٠١٨)ەش لە ڕادیۆی نالیا پێشکەشکاری بەرنامەی "چێشتەناو" بوو و تێیدا لە رێگەی پەیوەندی تەلەفۆنەوە لەگەڵ ھاوڵاتیاندا نوکتە و قسەی خۆشیان پێشکەش بە بیسەران دەکرد. چەند مانگێک بەر لە گیان لەدەستدانی، بە ھۆی سەختی ژیان و بارودۆخی دارایی حەمەتاڵ رادەیەک لە کاری ھونەری بۆ ماوەیەک دوور کەوتبووە و بۆ دابینکردنی بژێوی خۆی و خێزانەکەی لە ناو بازاڕی شاری سلێمانیدا کاری بەقاڵی دەکرد.

 دراماکان 
 گەردەلوول بە ڕۆڵی عەریف حەمەتاڵ
 ڕۆژگارە تەریبەکان

 فیلم 
 ٢٤ سعات"عەریف حەمەتاڵ" ھۆکاری دابڕانی لە بەرنامەی "پەتری پۆت" ئاشکرا دەکات، ماڵپەڕی وشە، ٢ی تشرینی یەکەمی ٢٠١٥ بڵاوکراوەتەوە.

 مردن 
ھادی لە ٢٩ نیسانی ٢٠٢٣ بە ھۆی جەڵتەی دڵ لە شاری سلێمانی کۆچی دوایی کرد. مەھدی مەحموود باسی دوایین دیداری خۆی و براکەی کرد کە ھونەرمەندەکە گوتوویەتی: «تەوبە بێت لە ھەموو شتێک، نوێژ و عیبادەت دەکەم»

 سەرچاوەکان 

پۆل:ھونەرمەندانی کورد
پۆل:ئەکتەرە پیاوە کوردەکان
پۆل:کوردەکانی باشووری کوردستان
پۆل:مردووانی ٢٠٢٣
پۆل:لەدایکبووانی ١٩٧٠
پۆل:خەڵکی سلێمانی